Yhteisöjen tuomioistuimen määräys (seitsemäs jaosto) 3.9.2009 – Lubricantes y Carburantes Galaicos vastaan GALP Energía España

(asia C‑506/07)

Työjärjestyksen 104 artiklan 3 kohdan ensimmäinen alakohta – Kilpailu – Kartellit tai muut yhteistoimintajärjestelyt – EY 81 artikla – Polttoaineen toimittajan ja huoltoasemayrittäjän välillä tehty moottori- ja lämmityspolttoaineiden yksinostosopimus – Poikkeus – Vähämerkityksinen sopimus – Asetus (ETY) N:o 1984/83 – 12 artiklan 2 kohta – Asetus (EY) N:o 2790/1999 – 4 artiklan a alakohta ja 5 artiklan a alakohta – Yksinoikeuden voimassaoloaika – Vähittäismyyntihinnan vahvistaminen

1. Kilpailu – Kartellit tai muut yhteistoimintajärjestelyt – Kielto – Edellytykset – Vaikutus jäsenvaltioiden väliseen kauppaan – Kilpailua rajoittava vaikutus – Tuntuva vaikutus – Polttoaineen toimittajan ja huoltoasemayrittäjän välillä tehty moottori- ja lämmityspolttoaineiden yksinmyyntisopimus, johon ei sovelleta ryhmäpoikkeusta (EY 81 artiklan 1 kohta) (ks. 22–26 ja 33 kohta sekä määräysosan 1 kohta)

2. Kilpailu – Kartellit tai muut yhteistoimintajärjestelyt – Kilpailua rajoittava vaikutus – Yksinostosopimukset – Arviointiperusteet – Markkinoille pääsy (EY 81 artiklan 1 kohta) (ks. 28–32 kohta)

3. Kilpailu – Kartellit tai muut yhteistoimintajärjestelyt – Kielto – Ryhmäpoikkeus – Yksinostosopimukset – Asetus N:o 1984/83 – Polttoaineen toimittajan ja huoltoasemayrittäjän välillä tehty moottori- ja lämmityspolttoaineiden yksinmyyntisopimus – Enimmäiskesto – Poikkeus (EY 81 artiklan 3 kohta; komission asetuksen N:o 1984/83, sellaisena kuin se on muutettuna asetuksella N:o 1582/97, 12 artiklan 2 kohta) (ks. 34–41 kohta ja määräysosan 2 kohta)

4. Kilpailu – Kartellit tai muut yhteistoimintajärjestelyt – Kielto – Ryhmäpoikkeus – Vertikaaliset sopimukset – Asetus N:o 2790/1999 – Polttoaineen toimittajan ja huoltoasemayrittäjän välillä tehty moottori- ja lämmityspolttoaineiden yksinmyyntisopimus – Enimmäiskesto – Poikkeus (EY 81 artiklan 3 kohta; komission asetuksen N:o 2790/1999 5 artiklan a alakohta) (ks. 42–47 kohta, määräysosan 3 kohta)

5. Kilpailu – Kartellit tai muut yhteistoimintajärjestelyt – Kielto – Ryhmäpoikkeus – Yksinostosopimukset – Asetus N:o 1984/83 – Vertikaaliset sopimukset – Asetus N:o 2790/1999 – Suositellun myyntihinnan vahvistaminen (komission asetuksen N:o 1984/83, sellaisena kuin se on muutettuna asetuksella N:o 1582/97, 11 artikla; komission asetuksen N:o 2790/1999 4 artiklan a alakohta) (ks. 49–56 kohta ja määräysosan 4 kohta)

Aihe

Ennakkoratkaisupyyntö – Audiencia Provincial de La Coruña – EY 81 artiklan 1 kohdan a alakohdan, perustamissopimuksen 85 artiklan 3 kohdan soveltamisesta yksinostosopimusten ryhmiin 22.6.1983 annetun komission asetuksen (ETY) N:o 1984/83 (EYVL L 173, s. 5) kahdeksannen perustelukappaleen ja 10 artiklan, 12 artiklan 1 kohdan c alakohdan ja 2 kohdan, EY:n perustamissopimuksen 81 artiklan 3 kohdan soveltamisesta tiettyihin vertikaalisten sopimusten ja yhdenmukaistettujen menettelytapojen ryhmiin 22.12.1999 annetun komission asetuksen (EY) N:o 2790/1999 (EYVL 336, s. 21) 4 artiklan a alakohdan ja 5 artiklan tulkinta – Polttoaineen toimittajan ja huoltoasemayrittäjän välillä tehty moottori- ja lämmityspolttoaineiden yksinostosopimus – Huoltoasema, jonka polttoaineen toimittaja on rakentanut sen maa-alaoikeuden nojalla, jonka jälleenmyyjä on omistusoikeutensa perusteella myöntänyt sille 25 vuodeksi, ja jonka käyttö- ja hallintaoikeus on luovutettu jälleenmyyjälle vastaavaksi ajaksi

Ratkaisu

1) Pääasiassa kyseessä olevan kaltaiseen sopimukseen, jossa määrätään maa-alaoikeudeksi kutsutun varallisuusoikeuden perustamisesta öljytuotteiden toimittajalle 25 vuoden ajaksi ja jossa sille annetaan lupa rakentaa huoltoasema ja antaa asema vuokralle maa-alueen omistajalle tämän oikeuden kestoa vastaavaksi ajaksi, siinä tapauksessa, että sopimuksessa on näiden tuotteiden vähittäismyyntihintojen vahvistamista ja/tai yksinosto- tai kilpailukieltovelvoitteita koskevia ehtoja, joiden soveltamisaika ylittää perustamissopimuksen [81] artiklan 3 kohdan soveltamisesta yksinostosopimusten ryhmiin 22.6.1983 annetun komission asetuksen (ETY) N:o 1984/83, sellaisena kuin se on muutettuna 30.7.1997 annetulla komission asetuksella (EY) N:o 1582/97 ja EY:n perustamissopimuksen 81 artiklan 3 kohdan soveltamisesta tiettyihin vertikaalisten sopimusten ja yhdenmukaistettujen menettelytapojen ryhmiin 22.12.1999 annetulla komission asetuksella (EY) N:o 2790/1999, mukaiset aikarajat, ei sovelleta EY 81 artiklan 1 kohdassa tarkoitettua kieltoa edellyttäen, ettei sopimus ole omiaan vaikuttamaan jäsenvaltioiden väliseen kauppaan ja ettei sen tarkoituksena tai vaikutuksena ole kilpailun tuntuva rajoittaminen, mikä ennakkoratkaisua pyytäneen tuomioistuimen on ratkaistava ottamalla huomioon se taloudellinen ja oikeudellinen konteksti, jossa sopimus on tehty.

2) Asetuksen N:o 1984/83, sellaisena kuin se on muutettuna asetuksella N:o 1582/97, 12 artiklan 2 kohtaa on tulkittava siten, ettei se ole esteenä siinä säädetyn poikkeuksen toteuttamisen osalta sille, että yksinostosopimuksen soveltamisaika ylittää kyseisessä asetuksessa säädetyt aikarajat tilanteessa, jossa maa-alueen omistaja on luovuttanut tavarantoimittajalle maa-alaoikeuden 25 vuodeksi ja tavarantoimittaja on sitoutunut rakentamaan huoltoaseman, joka annetaan vuokralle maa-alueen omistajalle huoltoaseman pitämistä varten tämän oikeuden kestoa vastaavaksi ajaksi.

3) Asetuksen N:o 2790/1999 5 artiklan a alakohtaa on tulkittava siten, että se on esteenä siinä säädetyn poikkeuksen toteuttamisen osalta sille, että yksinostosopimuksen soveltamisaika ylittää asetuksessa säädetyt aikarajat tilanteessa, jossa maa-alueen omistaja on luovuttanut tavarantoimittajalle maa-alaoikeuden 25 vuodeksi ja tavarantoimittaja on sitoutunut rakentamaan huoltoaseman, joka annetaan vuokralle maa-alueen omistajalle huoltoaseman pitämistä varten tämän oikeuden kestoa vastaavaksi ajaksi.